钦定古今图书集成/明伦汇编/交谊典/第043卷 > 《答嵇康四首》〈一作答弟叔夜〉嵇喜
## 钦定古今图书集成/明伦汇编/交谊典/第043卷 > 《答嵇康四首》〈一作答弟叔夜〉嵇喜

“饰车驻驷，驾言出游。南厉伊渚，北登邙丘。青林华茂，
青鸟群嬉。感悟长怀，能不永思。永思伊何，思齐大仪。
凌云轻迈，托身灵螭。遥集芝圃，释辔华池。华木夜光，
沙棠离离。俯漱神泉，仰叽璚枝。结心皓素，终始不亏。
华堂临浚沼，灵芝茂清泉。仰瞻青禽翔，俯察绿水滨。
逍遥步兰渚，感物怀古人。”李叟寄周朝：“庄生游漆园”，
时至忽蝉蜕，变化无常端。

君子体变通，否泰非常理。当流则义行，时游则鹊起。
达者鉴通塞，盛衰为表里。列仙徇生命，松乔安足齿。
纵躯任世度，至人不私己。

达人与物化，世俗安可论。都邑可优游，何必栖山原。
孔父策良驷，不云世路难。出处因时资，潜跃无常端。
保心守道居，视变安能迁。